Vought F-8 Crusader (originalno F8U) je bilo enomotorno nadzvočno palubno lovsko letalo ameriškega proizvajalca Vought. Načrtovan je bil za Ameriško mornarico in marince, kot naslednik predhodnika Vought F7U Cutlass. Prvi F-8 je poletel februarja 1955 in je bil zadnji ameriški lovec, ki je bil primarno oborožen s topovi. Veliko se je uporabljal v Vietnamski vojni in tudi kot izvidniško letalo v času Kubanske krize. RF-8 Crusader je bila verzija za zračno fotografiranje in izvidništvo. V ZDA je bil v uporabi do leta 1987.